[pic] | EUROOPAN KOMISSIO |

Bryssel 5.5.2010

KOM(2010)225 lopullinen

2010/0122 (NLE)

Ehdotus

NEUVOSTON ASETUS

Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

EN

(komission ja EU:n ulkoasioiden ja turvallisuuspolitiikan korkean edustajan yhdessä esittämä)

PERUSTELUT

1. YK:n turvallisuusneuvoston päätöslauselmien 1718 (2006) ja 1874 (2009) mukaisesti yhteisessä kannassa 2006/795/YUTP ja neuvoston asetuksessa (EY) N:o 329/2007, sellaisena kuin se on muutettuna, säädetään tietyistä Korean demokraattiseen kansantasavaltaan, jäljempänä ’Pohjois-Korea’, kohdistuvista rajoittavista toimenpiteistä.

2. Yhteisen kannan 2006/795/YUTP mukaisesti asetuksessa (EY) N:o 329/2007 erityisesti rajoitetaan YK:n turvallisuusneuvoston tai pakotekomitean määrittelemien tuotteiden lisäksi tiettyjen sellaisten tuotteiden, materiaalien, varusteiden, tavaroiden ja teknologian toimittamista, myyntiä tai siirtoa Pohjois-Koreaan, joilla saatetaan edistää Pohjois-Korean ydinaseohjelmia, muita joukkotuhoaseohjelmia tai ballististen ohjusten ohjelmia. Nämä tuotteet luetellaan asetuksen (EY) N:o 329/2007 liitteessä I a.

3. Koska Pohjois-Korea jatkaa edelleen joukkotuhoaseiden leviämiseen liittyvää toimintaa, liitteessä I a olevaa kiellettyjen tavaroiden luetteloa on tarkistettava sen tehokkuuden ylläpitämiseksi.

4. Tämän ehdotuksen tarkoituksena on saattaa neuvoston asetuksen (EY) N:o 329/2007 liite I a ajan tasalle ja valtuuttaa komissio muuttamaan kyseistä liitettä.

2010/0122 (NLE)

Ehdotus:

NEUVOSTON ASETUS

Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,

ottaa huomioon Korean demokraattiseen kansantasavaltaan kohdistuvista rajoittavista toimenpiteistä hyväksytyn yhteisen kannan 2006/795/YUTP[1],

ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,

sekä katsoo seuraavaa:

5. Yhteisen kannan 2006/795/YUTP mukaisesti asetuksessa (EY) N:o 329/2007 erityisesti rajoitetaan YK:n turvallisuusneuvoston tai pakotekomitean määrittelemien tuotteiden lisäksi tiettyjen sellaisten tuotteiden, materiaalien, varusteiden, tavaroiden ja teknologian toimittamista, myyntiä tai siirtoa Korean demokraattiseen tasavaltaan, jäljempänä ’Pohjois-Korea’, jotka voisivat edistää Pohjois-Korean ydinaseohjelmia, muita joukkotuhoaseohjelmia tai ballististen ohjusten ohjelmia.

6. Kyseiset tuotteet luetellaan asetuksen (EY) N:o 329/2007 liitteessä I a ja luetteloa olisi tarkistettava sen tehokkuuden ylläpitämiseksi.

7. Tarkoituksenmukaisuussyistä komissiolla olisi oltava valtuudet muuttaa kiellettyjen tavaroiden ja teknologian luetteloa jäsenvaltioiden toimittamien tietojen perusteella.

8. Asetus (EY) N:o 329/2007 olisi tämän vuoksi muutettava,

ON HYVÄKSYNYT TÄMÄN ASETUKSEN:

1 artikla

Muutetaan asetus (EY) N:o 329/2007 seuraavasti:

a) Korvataan 13 artiklan 1 kohta seuraavasti:

”1. Komissio valtuutetaan

a) muuttamaan liitettä I a joko pakotekomitean tai YK:n turvallisuusneuvoston päätösten perusteella taikka jäsenvaltioiden toimittamien tietojen perusteella;

b) muuttamaan liitettä II jäsenvaltioiden toimittamien tietojen perusteella;

c) muuttamaan liitettä III siinä olevan tavaraluettelon täsmentämistä tai mukauttamista varten pakotekomitean mahdollisesti julkaisemien määritelmien tai ohjeiden mukaisesti tai asetuksen (ETY) N:o 2658/87 liitteessä I olevasta yhdistetystä nimikkeistöstä otettujen viitenumeroiden lisäämistä varten, jos se on tarpeen tai tarkoituksenmukaista;

d) muuttamaan liitettä IV joko pakotekomitean tai YK:n turvallisuusneuvoston päätösten perusteella; sekä

e) muuttamaan liitteitä V ja VI yhteisen kannan 2006/795/YUTP perusteella tehtyjen päätösten mukaisesti.”

b) Muutetaan asetuksen (EY) N:o 329/2007 liite I a tämän asetuksen liitteen I mukaisesti.

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […].

Neuvoston puolesta

Puheenjohtaja […]

LIITE I

”LIITE I a

2 ja 3 artiklassa tarkoitetut tavarat ja teknologia

Muut tuotteet, materiaalit, varusteet, tavarat ja teknologia, jotka voisivat edistää Pohjois-Korean ydinaseohjelmia, ballististen ohjusten ohjelmia tai muita joukkotuhoaseohjelmia

1. Jollei toisin mainita, jäljempänä sarakkeessa ”Kuvaus” käytetyt viitenumerot viittaavat asetuksen (EY) N:o 428/2009 liitteessä I esitettyjen kaksikäyttötuotteiden ja -teknologian kuvauksiin.

2. Jäljempänä sarakkeessa ”Vastaava tuote asetuksen (EY) N:o 428/2009 liitteessä I” oleva viitenumero tarkoittaa sitä, että sarakkeessa ”Kuvaus” kuvaillun tuotteen ominaispiirteet eivät vastaa viittauksen kohteena olevan kaksikäyttötuotekohdan kuvauksessa esitettyjä parametrejä.

3. ’Yksinkertaisissa lainausmerkeissä’ olevien termien määritelmät on esitetty asiaankuuluvassa teknisessä huomautuksessa.

4. ”Kaksinkertaisissa lainausmerkeissä” olevien termien määritelmät on esitetty asetuksen (EY) N:o 428/2009 liitteessä I.

Yleishuomautukset

1. Tähän liitteeseen sisältyvää kieltoa ei saa kiertää sellaisten ei-kiellettyjen tuotteiden (tuotantolaitos mukaan luettuna) viennillä, jotka sisältävät yhden tai useampia kiellettyjä komponentteja, kun kielletty komponentti tai komponentit ovat tuotteiden olennaisia osia ja voidaan järkevästi irrottaa tai käyttää toisiin tarkoituksiin.

Huom.: Arvioitaessa sitä, onko kiellettyä komponenttia tai kiellettyjä komponentteja pidettävä olennaisina osina, on välttämätöntä punnita määrään, arvoon ja teknologiseen tietotaitoon liittyviä tekijöitä sekä muita erityistekijöitä, jotka voisivat osoittaa kielletyn komponentin tai kiellettyjen komponenttien olevan toimitettavien tuotteiden olennaisia osia.

2. Tässä liitteessä määriteltyihin tuotteisiin kuuluvat sekä uudet että käytetyt tuotteet.

Yleinen teknologiahuomautus (Ylth)

(Sovelletaan C osan yhteydessä.)

1. Sellaisen ”teknologian” myynti, toimittaminen, siirtäminen tai vienti, jota ”tarvitaan” sellaisten tuotteiden ”kehittämiseen”, ”tuotantoon”" tai ”käyttöön”, joiden myynti, toimittaminen, siirtäminen tai vienti on kielletty jäljempänä A osassa (Tuotteet), on kielletty B osan säännösten mukaisesti.

2. ”Teknologia”, jota ”tarvitaan” kiellettyjen tuotteiden ”kehittämistä”, ”tuotantoa” ja ”käyttöä” varten, on kielletty myös silloin, kun se on sovellettavissa ei-kiellettyihin tuotteisiin.

3. Kiellot eivät koske sitä vähimmäis”teknologiaa”, joka on välttämätön käyttöönottoa, toimintaa, huoltoa (tarkastusta) ja korjausta varten tuotteille, jotka eivät ole kiellettyjä.

4. ”Teknologian” siirtokielto ei koske ”julkista” tietoa, ”tieteellistä perustutkimusta” tai välttämätöntä patenttihakemuksiin tarvittavaa vähimmäistietoa.

A. TUOTTEET

YDINAINEET, LAITTEISTOT JA LAITTEET

I.A0. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A0.001 | Onttokatodilamput seuraavasti: a. jodionttokatodilamput, joiden ikkunat ovat puhtaasta piistä tai kvartsista; b. uraanionttokatodilamput |

I.A0.002 | Faraday-isolaattorit, joiden aallonpituus on 500–650 nm |

I.A0.003 | Optiset hilat, joiden aallonpituus on 500–650 nm |

I.A0.004 | Optiset kuidut, joiden aallonpituus on 500–650 nm ja jotka on pinnoitettu heijastuksen estävillä, aallonpituudeltaan 500–650 nm olevilla kerroksilla ja joiden sisähalkaisija on yli 0,4 mm mutta enintään 2 mm |

I.A0.005 | Seuraavat muut kuin 0A001 kohdassa määritellyt ydinreaktorin astian komponentit ja testauslaitteet: a. tiivisteet; b. sisäiset komponentit; c. tiivistys-, testaus- ja mittauslaitteet | 0A001 |

I.A0.006 | Muut kuin 0A001.j. tai 1A004.c. kohdassa määritellyt ydinalan ilmaisinjärjestelmät, jotka on tarkoitettu radioaktiivisten aineiden ja ydinperäisen säteilyn ilmaisemiseen, tunnistamiseen tai määrän määrittämiseen ja niitä varten erityisesti suunnitellut komponentit Huom. Ks. jäljempänä I.A1.004 kohta henkilökohtaisten laitteiden osalta. | 0A001.j. 1A004.c. |

I.A0.007 | Muut kuin 0B001.c.6., 2A226 tai 2B350 kohdassa määritellyt alumiiniseoksesta tai 304-, 304 L- tai 316 L -lajin ruostumattomasta teräksestä valmistetut paljetiivistetyt venttiilit | 0B001.c.6.2A226 2B350 |

I.A0.008 | Muut kuin kohdassa 6A005.e. määritellyt laserpeilit, jotka muodostuvat substraateista, joiden lämpölaajenemiskerroin on enintään 10-6 K-1 lämpötilassa 20 ºC (esim. kvartsilasi tai safiiri) Huom. Tämä kohta ei kata optisia järjestelmiä, jotka on erityisesti suunniteltu tähtitieteellisiin sovelluksiin, paitsi jos peilit sisältävät kvartsilasia. | 0B001.g.5. 6A005.e. |

I.A0.009 | Muut kuin kohdassa 6A005.e.2. määritellyt laserlinssit, jotka muodostuvat substraateista, joiden lämpölaajenemiskerroin on enintään 10-6 K-1 lämpötilassa 20ºC (esim. kvartsilasi) | 0B001.g. 6A005.e.2. |

I.A0.010 | Muut kuin 2B350.h.1. kohdassa määritellyt putket, putkistot, laipat ja liittimet, jotka on tehty nikkelistä tai nikkeliseoksesta, joka sisältää enemmän kuin 40 painoprosenttia nikkeliä, tai jotka on vuorattu sillä | 2B350 |

I.A0.011 | Seuraavat muut kuin 0B002 f 2. tai 2B231 kohdassa määritellyt tyhjöpumput: a. turbomolekyylipumput, joiden teho on vähintään 400 l/s b. roots-tyyppiset esityhjennyspumput, joiden volymetrinen imuteho on yli 200 m3/h c. paljetiivisteiset, spiraalityyppiset öljyttömät kompressoripumput ja paljetiivisteiset, spiraalityyppiset öljyttömät tyhjöpumput. | 0B002.f.2. 2B231 |

I.A0.012 | Suojatut tilat, jotka on tarkoitettu radioaktiivisten aineiden käsittelyyn ja varastointiin (kuumakammiot) | 0B006 |

I.A0.013 | Muu kuin 0C001 kohdassa määritelty ”luonnonuraani” tai ”köyhdytetty uraani” tai torium metallina, seoksena, kemiallisena yhdisteenä tai konsentraattina ja mikä tahansa muu aine, joka sisältää yhtä tai useampaa edellä mainituista | 0C001 |

I.A0.014 | Räjäytyskammio, jonka absorptiokyky on yli 2,5 kg TNT-ekvivalenttia |

ERITYISET MATERIAALIT JA NIIHIN LIITTYVÄT LAITTEET

I.A1. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A1.001 | Mikä tahansa määrä bis(2-etyyliheksyyli)fosforihappoliuosta (HDEHP tai D2HPA), CAS-numero: [CAS 298-07-7], jonka puhtausprosentti on yli 90 |

I.A1.002 | Fluorikaasu, CAS: [7782-41-4], jonka puhtausprosentti on yli 95 |

I.A1.003 | Tiivisteet ja tiivisterenkaat, joiden sisähalkaisija on enintään 400 mm ja jotka on tehty jostakin seuraavista materiaaleista: a. vinyylideenifluoridin sekapolymeerit, joilla ilman venytystä on 75 % tai enemmän betakiderakennetta; b. fluoratut polyimidit, jotka sisältävät 10 painoprosenttia tai enemmän sitoutunutta fluoria; c. fluoratut fosfatseeni-elastomeerit, jotka sisältävät 30 painoprosenttia tai enemmän sitoutunutta fluoria; d. polyklooritrifluorieteeni (PCTFE, esim. Kel-F ®); e. fluoroelastomeerit (esim. Viton ®, Tecnoflon ®); f. polytetrafluorieteeni (PTFE) | 1A001 |

I.A1.004 | Muut kuin 1A004.c. kohdassa määritellyt henkilökohtaiset laitteet ydinperäisen säteilyn ilmaisemista varten, mukaan lukien henkilökohtaiset säteilyannosmittarit | 1A004.c. |

I.A1.005 | Fluorin tuotannossa käytettävät muut kuin 1B225 kohdassa määritellyt elektrolyysikennot, joiden tuotantokapasiteetti on yli 100 g fluoria tunnissa | 1B225 |

I.A1.006 | Muut kuin 1A225 tai 1B231 kohdassa määritellyt katalyytit, jotka sisältävät platinaa, palladiumia tai rodiumia ja joita voidaan käyttää edistämään vedyn ja veden välistä isotooppien vaihtoreaktiota tritiumin ottamiseksi talteen raskaasta vedestä tai raskaan veden tuottamiseksi | 1A225 1B231 |

I.A1.007 | Muut kuin 1C002.b.4. tai 1C202.a. kohdassa määritellyt alumiini ja alumiiniseokset raaka-aineina tai puolivalmisteina, joilla on jompikumpi seuraavista ominaisuuksista: a. murtovetolujuus vähintään 460 MPa lämpötilassa 293 K (20 °C); tai b. vetolujuus vähintään 415 MPa lämpötilassa 298 K (25 °C) Tekninen huomautus: Lujuusmääritelmä kattaa seokset sekä lämpökäsittelemättöminä että -käsiteltyinä. | 1C002.b.4. 1C202.a. |

I.A1.008 | Kaikentyyppiset ja -muotoiset muut kuin 1C003.a. kohdassa määritellyt magneettiset metallit, joiden ”suhteellinen alkupermeabiliteetti” on vähintään 120 000 ja paksuus 0,05–0,1 mm Tekninen huomautus: ”Suhteellisen alkupermeabiliteetin” mittaus on suoritettava täysin hehkutetuilla materiaaleilla. | 1C003.a. |

I.A1.009 | Seuraavat, muut kuin 1C010.a., 1C010.b., 1C210.a. tai 1C210.b. kohdassa määritellyt ”kuitu- tai säiemateriaalit” tai prepregit: a. aramidi”kuitu- tai -säiemateriaalit”, joilla on jompikumpi seuraavista ominaisuuksista: 1. ”ominaiskimmokerroin” ylittää 10 × 106 m; tai 2. ”ominaismurtovetolujuus” ylittää 17 × 104 m; b. lasikuitupitoiset ”kuitu- ja -säiemateriaalit”, joilla on jompikumpi seuraavista ominaisuuksista: 1. ”ominaiskimmokerroin” ylittää 3,18 × 106 m; tai 2. ”ominaismurtovetolujuus” ylittää 76,2 × 103 m; c. muista kuin IA1.010.a. kohdassa määritellyistä hiili- tai lasi”kuitu- tai säiemateriaaleista” valmistetut enintään 15 mm:n levyiset kertamuovikyllästetyt yhtäjaksoiset ”langat”, ”esilangat”, ”rohtimet” tai ”teipit” (prepregit); | 1C010.a. 1C010.b. 1C210.a. 1C210.b. |

d. hiili”kuitu- tai säiemateriaalit”; e. hiili”kuitu- tai säiemateriaaleista” valmistetut kertamuovikyllästetyt yhtäjaksoiset ”langat”, ”esilangat”, ”rohtimet” tai ”teipit”; f. polyakryylinitriilistä valmistetut yhtäjaksoiset ”langat”, ”esilangat”, ”rohtimet” tai ”teipit”; g. para-aramidi”kuitu- ja säiemateriaalit” (Kevlar® ja vastaavat) |

I.A1.010 | Seuraavat muovi- tai hartsikyllästetyt kuidut (prepregit), metalli- tai hiilipinnoitteiset kuidut (preformit) tai ”hiilikuitu-preformit”: a. valmistettu IIA1.009 kohdassa määritellyistä ”kuitu- tai säiemateriaaleista” b. 1C010.a., 1C010.b. tai 1C010.c. kohdassa määritellyt epoksimuovi”matriisilla” kyllästetyt hiili”kuitu- tai -säiemateriaalit” (prepregit), jotka on tarkoitettu lentokoneiden rakenteiden tai laminaattien korjaamiseen ja joissa yksittäisten arkkien koko ei ole suurempi kuin 50 cm × 90 cm c. 1C010.a., b. tai c. kohdassa määritellyt prepregit, jotka on kyllästetty fenoli- tai epoksimuoveilla, joiden lasittumislämpötila (Tg) on vähemmän kuin 433 K (160 °C) ja kovettumislämpötila alempi kuin lasittumislämpötila | 1C010 1C210 |

I.A1.011 | Muut kuin 1C107 kohdassa määritellyt piikarbidivahvisteiset keraamiset komposiittimateriaalit, joita voidaan käyttää ”ohjuksissa” käytettävissä kärkikartioissa, ilmakehään palaamaan suunnitelluissa aluksissa ja suuttimen virtauksen ohjaimissa | 1C107 |

I.A1.012 | Ei käytössä |

I.A1.013 | Muut kuin 1C226 kohdassa määritellyt tantaali, tantaalikarbidi, volframi, volframikarbidi ja seokset, joilla on molemmat seuraavista ominaisuuksista: a. ne ovat onttoja sylinterin muotoisia tai pallomaisia kappaleita (mukaan lukien sylinterisegmentit), joiden sisäläpimitta on 50–300 mm; ja b. niiden massa on suurempi kuin 5 kg | 1C226 |

I.A1.014 | Metallista kobolttia, neodyymiä tai samariumia sisältävät ”jauheet” tai niiden lejeeringit tai seokset, jotka sisältävät vähintään 20 painoprosenttia kobolttia, neodyymiä tai samariumia, jonka hiukkaskoko on pienempi kuin 200 µm Tekninen huomautus: ”Jauheella” tarkoitetaan yhden alkuaineen erittäin puhdasta jauhetta. |

I.A1.015 | Puhdas tributyylifosfaatti [CAS N:o 126-73-8] tai seos, joka sisältää yli 5 painoprosenttia tributyylifosfaattia |

I.A1.016 | Muu kuin 1C116 tai 1C216 kohdassa määritelty maraging-teräs Tekniset huomutukset: 1. Lujuusmääritelmä kattaa maraging-teräkset sekä lämpökäsittelemättöminä että lämpökäsiteltyinä. 2. Maraging-teräkset ovat rautaseoksia, joille oni tunnusomaista korkea nikkelipitoisuus, hyvin alhainen hiilipitoisuus sekä seostusaineiden tai erkaumien käyttö vanhenemis-karkenemisen aikaansaamiseksi. | 1C116 1C216 |

I.A1.017 | Seuraavat metallit, metallijauheet ja aineet: a. muut kuin 1C117 kohdassa määritellyt volframi ja volframiseokset tasakokoisina pallomaisina tai atomisoituina hiukkasina, joiden läpimitta on enintään 500 μm (mikrometriä) ja volframipitoisuus vähintään 97 painoprosenttia b. muut kuin 1C117 kohdassa määritellyt molybdeeni ja molybdeeniseokset tasakokoisina pallomaisina tai atomisoituina hiukkasina, joiden läpimitta on enintään 500 μm ja molybdeenipitoisuus vähintään 97 painoprosenttia c. muut kuin 1C226 kohdassa määritellyt kiinteät volframimateriaalit, joiden koostumus on seuraava: 1. puhdas volframi ja volframiseokset, jotka sisältävät vähintään 97 painoprosenttia volframia 2. kuparia sisältävä volframi, joka sisältää vähintään 80 painoprosenttia volframia tai 3. hopeaa sisältävä volframi, joka sisältää vähintään 80 painoprosenttia volframia | 1C117 1C226 |

I.A1.018 | Muut kuin 1C003 kohdassa määritellyt pehmeät magneettiset seokset, joiden kemiallinen koostumus on seuraava: a. rautapitoisuus 30–60 prosenttia; ja b. kobolttipitoisuus 40–60 prosenttia | 1C003 |

I.A1.019 | Ei käytössä |

I.A1.020 | Kipinätyöstökoneissa käytettäväksi suunniteltu tai määritelty muu kuin 0C004 tai 1C107.a. kohdassa määritelty grafiitti | 0C004 1C107a |

MATERIAALIN KÄSITTELY

I.A2. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A2.001 | Muut kuin 2B116 kohdassa määritellyt tärinäntestausjärjestelmät sekä laitteet ja komponentit niitä varten: a. tärinäntestausjärjestelmät, joissa käytetään takaisinkytkentä- tai suljetun silmukan tekniikkaa, joissa on digitaalinen ohjain, jolla koejärjestelmää voidaan tärisyttää 0,1 g:n rms tai suuremmalla kiihdytysarvolla 0,1 Hz–2 kHz:n taajuusalueella ja tuottaa 50 kN:n tai sitä suurempia voimia ’paljaalla alustalla’ mitattuna; b. digitaaliset ohjaimet, joissa on erityisesti suunnitellut tärinäntestaus”ohjelmistot”, joiden ”tosiaikainen ohjauskaistanleveys” on suurempi kuin 5 kHz ja jotka on suunniteltu a. kohdassa mainittujen tärinäntestausjärjestelmien käyttöä varten Tekninen huomautus: ’Tosiaikaisella ohjauskaistanleveydellä’ tarkoitetaan suurinta nopeutta, jolla ohjain pystyy suorittamaan näytteenoton, tiedonkäsittelyn ja ohjaussignaalien lähettämisen täysiä kierroksia. | 2B116 |

c. täristimet (täristinyksiköt), vahvistimien kanssa tai ilman, joilla voidaan tuottaa 50 kN:n tai suurempi tärinävoima ’paljaalla alustalla’ mitattuna ja joita voidaan käyttää a. kohdassa mainituissa tärinäntestausjärjestelmissä; d. koekappaleen kannatinrakenteet ja elektroniset yksiköt, jotka on suunniteltu yhdistämään useita erillisiä täristinyksiköitä järjestelmäksi, joka pystyy tuottamaan 50 kN:n tai suuremman yhdistetyn tehollisen voiman ’paljaalla alustalla’ mitattuna ja joita voidaan käyttää a. kohdassa mainituissa tärinäntestausjärjestelmissä Tekninen huomautus: ’Paljaalla alustalla’ tarkoitetaan tasaista pöytää tai pintaa ilman varusteita. |

I.A2.002 | Muut kuin 2B001.c. tai 2B201.b kohdassa määritellyt työstökoneet hiontaa varten, joiden paikannustarkkuus ”kaikkine käytettävissä olevine kompensointeineen” on enintään (parempi) kuin 15 μm ISO 230/2:n (1988)1 tai vastaavien kansallisten standardien mukaisesti minkä tahansa lineaarisen akselin suuntaan [2] Paikannustarkkuustasoja ISO 230/2:n (1997) mukaisesti laskevien valmistajien olisi neuvoteltava sen jäsenvaltion toimivaltaisten viranomaisten kanssa, johon ne ovat sijoittautuneet. | 2B001.c. 2B201.b. |

I.A2.002a | Komponentit ja numeeriset ohjaimet, jotka on erityisesti suunniteltu 2B001, 2B201 tai I.A2.002 kohdassa määriteltyjä työstökoneita varten |

I.A2.003 | Seuraavat tasapainotuskoneet ja niihin liittyvät tarvikkeet: a. tasapainotuskoneet, jotka on suunniteltu tai muunnettu hammashoitolaitteita tai muita lääkinnällisiä laitteita varten ja joilla on kaikki seuraavat ominaisuudet: 1. niillä ei voida tasapainottaa roottoreita/kokoonpanoja, joiden massa on suurempi kuin 3 kg; 2. niillä on voitava tasapainottaa roottoreita/kokoonpanoja nopeuksilla, jotka ovat yli 12 500 kierrosta minuutissa; 3. niillä on voitava korjata epätasapaino kahdessa tai useammassa tasossa; ja 4. niillä on voitava tasapainottaa siten, että jäännösepätasapaino on 0,2 g mm roottorin massan kutakin kiloa kohden; b. edellä a. kohdassa määriteltyjen koneiden kanssa käytettäväksi suunnitellut tai muunnetut ’ilmaisinpäät’ Tekninen huomautus: ’Ilmaisinpäät’ tunnetaan toisinaan nimellä tasapainotuslaitteisto. | 2B119 |

I.A2.004 | Muut kuin 2B225 kohdassa määritellyt kaukokäsittelylaitteet, joita voidaan käyttää kaukotyöskentelyyn radiokemiallisessa erotuksessa tai kuumakammioissa ja joilla on jompikumpi seuraavista ominaisuuksista: a. ne pystyvät läpäisemään 0,3 m paksun tai paksumman kuumakammion seinän (seinän läpi työskentely); tai b. ne pystyvät kurottamaan 0,3 m paksun tai paksumman kammion seinän yli (seinän yli työskentely) Tekninen huomautus: Kaukokäsittelylaitteilla välitetään operaattorin liikkeet käyttövarteen ja päätetyökaluun. Ne voivat olla isäntä/orja-tyyppisiä tai niitä käytetään ohjaimella tai näppäimistöltä. | 2B225 |

I.A2.005 | Kontrolloidun ympäristön lämpökäsittelyuunit tai hapetusuunit, joita voidaan käyttää yli 400 ºC:n lämpötiloissa Huom. Tämä kohta ei kata tunneliuuneja tela- tai vaunukuljettimella, tunneliuuneja hihnakuljettimella, läpityöntöuuneja tai vaunu-uuneja, jotka on erityisesti suunniteltu lasin, pöytäkeramiikan tai rakennuskeramiikan tuotantoon. | 2B226 2B227 |

I.A2.006 | Ei käytössä |

I.A2.007 | Muut kuin 2B230 kohdassa määritellyt ”painelähettimet”, jotka pystyvät mittaamaan absoluuttista painetta alueella 0–200 kPa ja joilla on molemmat seuraavat ominaisuudet: a. kaasudiffuusioyksikön kotelot, jotka on valmistettu ”uraaniheksafluoridikorroosiota (UF6) kestävistä aineista” tai suojattu niillä; ja b. joilla on jokin seuraavista ominaisuuksista: 1. mitta-alue alle 200 kPa ja ’tarkkuus’ parempi kuin ±1 % täydestä mitta-alueesta; tai 2. kokonaismitta-alue 200 kPa tai suurempi ja ’tarkkuus’ parempi kuin 2 kPa. Tekninen huomautus: 2B230 kohdassa ’tarkkuuteen’ sisältyy epälineaarisuus, hystereesi ja toistettavuus ympäristön lämpötilassa. | 2B230 |

I.A2.008 | Neste-neste-kontaktorit (sekoitussaostimet, pulsoidut pylväät, levypylväät ja sentrifugaaliuuttimet) ja nesteen jakolaitteet, höyryn jakolaitteet ja nesteen kerääjät, jotka on suunniteltu tällaisia laitteita varten, joissa kaikki käsiteltävän kemikaalin (käsiteltävien kemikaalien) kanssa suoraan kosketukseen joutuvat pinnat on valmistettu jostain seuraavista materiaaleista: a. seokset, joissa on enemmän kuin 25 painoprosenttia nikkeliä ja enemmän kuin 20 prosenttia kromia; b. fluoripolymeerit; c. lasi (mukaan lukien lasitettu tai emaloitu pinnoitus tai lasivuoraus); d. grafiitti tai ’grafiittihiili’ e. nikkeli tai seokset, joissa on enemmän kuin 40 painoprosenttia nikkeliä; f. tantaali tai tantaaliseokset; g. titaani tai titaaniseokset; h. zirkonium tai zirkoniumseokset; tai i. ruostumaton teräs Tekninen huomautus: ’Grafiittihiili’ on amorfisesta hiilestä ja grafiitista koostuva seos, jonka koostumuksesta vähintään 8 painoprosenttia on grafiittia. | 2B350.e |

I.A2.009 | Seuraavat muut kuin 2B350.d. kohdassa määritellyt teollisuuden laitteet ja komponentit: Lämmönvaihtimet tai lauhduttimet, joiden lämmönvaihtopinta on pinta-alaltaan yli 0,05 m2 ja alle 30 m2, ja putket, levyt, kelat tai lohkot (ytimet), jotka on suunniteltu tällaisia vaihtimia tai lauhduttimia varten, joissa kaikki nesteen (nesteiden) kanssa suoraan kosketukseen joutuvat pinnat on valmistettu jostain seuraavista materiaaleista: a. seokset, joissa on enemmän kuin 25 painoprosenttia nikkeliä ja enemmän kuin 20 painoprosenttia kromia; b. fluoripolymeerit; c. lasi (mukaan lukien lasitettu tai emaloitu pinnoitus tai lasivuoraus) d. grafiitti tai ’grafiittihiili’; | 2B350.d. |

e. nikkeli tai seokset, joissa on enemmän kuin 40 painoprosenttia nikkeliä; f. tantaalista tai tantaaliseokset; g. titaani tai titaaniseokset; h. zirkonium tai zirkoniumseokset; i. piikarbidi; j. titaanikarbidi; tai k. ruostumaton teräs Huom. Tämä kohta ei kata ajoneuvojen jäähdyttimiä. Tekninen huomautus: Tiivisteisiin ja tiivisterenkaisiin sekä muihin tiivistämiseen tarkoitettuihin sovelluksiin käytetyt materiaalit eivät vaikuta lämmönvaihtimen valvonnanalaisuuteen. |

I.A2.010 | Muut kuin 2B350.i. kohdassa määritellyt monitiivisteiset ja tiivisteettömät pumput, jotka kestävät syövyttäviä nesteitä, tai tyhjiöpumput ja rungot (pumppujen rungot), muotoon puristetut runkotiivisteet, juoksupyörät, roottorit tai suihkupumppusuuttimet tällaisia pumppuja varten, joissa kaikki pinnat, jotka joutuvat suoraan kosketukseen käsiteltävän kemikaalin (kemikaalien) kanssa, on valmistettu jostain seuraavista materiaaleista: a. seokset, joissa on enemmän kuin 25 painoprosenttia nikkeliä ja enemmän kuin 20 prosenttia kromia; b. keraamit; c. ferropii; d. fluoripolymeerit; e. lasi (mukaan lukien lasitettu tai emaloitu pinnoitus tai lasivuoraus); f. grafiitti tai ’grafiittihiili’; g. nikkeli tai seokset, joissa on enemmän kuin 40 painoprosenttia nikkeliä; h. tantaali tai tantaaliseokset; i. titaani tai titaaniseokset; j. zirkonium tai zirkoniumseokset; k. niobium (columbium) tai niobiumseokset; l. ruostumaton teräs; m. alumiiniseokset n. kumi Tekniset huomautukset: Tiivisteisiin ja tiivisterenkaisiin sekä muihin tiivistämiseen tarkoitettuihin sovelluksiin käytetyt materiaalit eivät vaikuta pumpun valvonnanalaisuuteen. Termi ”kumi” kattaa kaikenlaiset luonnonkumit ja synteettiset kumit. | 2B350.i |

I.A2.011 | Muut kuin 2B352.c. kohdassa määritellyt ”keskipakoerottimet”, jotka pystyvät jatkuvaan erotukseen ilman aerosolimuodostusta ja jotka on valmistettu seuraavista: a. seokset, joissa on enemmän kuin 25 painoprosenttia nikkeliä ja enemmän kuin 20 painoprosenttia kromia; b. fluoripolymeerit; c. lasi (mukaan lukien lasitettu tai emaloitu pinnoitus tai lasivuoraus); d. nikkeli tai seokset, joissa on enemmän kuin 40 painoprosenttia nikkeliä; e. tantaali tai tantaaliseokset; f. titaani tai titaaniseokset; tai g. zirkonium tai zirkoniumseokset Tekninen huomautus: ’Keskipakoerottimet’ sisältävät dekantterit. | 2B352.c. |

I.A2.012 | Muut kuin 2B352.d. kohdassa määritellyt sintratut metallisuodattimet, jotka on valmistettu nikkelistä tai nikkeliseoksesta, jossa on yli 40 painoprosenttia nikkeliä | 2B352.d. |

I.A2.013 | Muut kuin 2B009, 2B109 tai 2B209 kohdassa määritellyt dreijaus- ja painesorvit ja niitä varten erityisesti suunnitellut komponentit Tekninen huomautus: Koneet, joissa yhdistyvät dreijaus- ja painesorvauksen toiminnot, katsotaan tässä kohdassa painesorveiksi. | 2B009 2B109 2B209 |

I.A2.014 | Seuraavat muut kuin 2B350 tai 2B352 kohdassa määritellyt laitteet ja reagenssit: a. fermenttorit, joilla voidaan kasvattaa patogeenisiä ”mikro-organismeja” tai viruksia tai tuottaa toksiinia ilman aerosolin muodostusta ja joiden vetoisuus on vähintään 10 litraa; b. sekoittajat, joita käytetään edellisessä kohdassa mainituissa fermenttoreissa Tekninen huomautus: Fermenttoreihin kuuluvat bioreaktorit, kemostaatit sekä jatkuvan virtausperiaatteen järjestelmät. c. seuraavat laboratoriolaitteistot ja -kalusto: 1. polymeraasiketjureaktiolaitteisto (PCR); 2. geenisekvensserit; 3. geenisyntetisaattorit; 4. elektroporaatiolaitteisto; 5. I.A2.014.c1 – 4 kohdassa oleviin laitteisiin liittyvät erityisreagenssit d. suodattimet, mikrosuodattimet, nanosuodattimet tai ultrasuodattimet, joita voidaan käyttää teollisuus- tai laboratoriobiologiassa jatkuvaan suodatukseen, lukuun ottamatta suodattimia, jotka on suunniteltu tai muunnettu käytettäviksi nimenomaan lääketieteellisiin tarkoituksiin tai puhtaan veden tuotantoon liittyviin tarkoituksiin EU:n tai YK:n virallisesti tukemien hankkeiden puitteissa; e. ultrasentrifugit, roottorit ja ultrasentrifugien adapterit; f. kylmäkuivauslaitteisto | 2B350 2B352 |

I.A2.015 | Seuraavat muut kuin 2B005, 2B105 tai 3B001.d. kohdassa määritellyt laitteet metallisten pinnoitteiden depositoimiseksi sekä niitä varten erityisesti suunnitellut komponentit ja varusteet: a. tuotantovälineet kemiallista kaasufaasipinnoitetta varten (chemical vapor deposition, CVD) b. tuotantovälineet fysikaalista kaasufaasipinnoitetta varten (physical vapor deposition, PVD) c. tuotantovälineet induktiivisen tai resistiivisen kuumentamisen avulla valmistettavaa pinnoitetta varten | 2B005 2B105 3B001.d. |

I.A2.016 | Sellaiset avoimet tankit tai säiliöt sekoittajilla tai ilman, joiden sisätilavuus on suurempi kuin 0,5 m3 (500 l) ja joissa kaikki pinnat, jotka joutuvat suoraan kosketukseen valmistettavan tai säilytettävän kemikaalin (kemikaalien) kanssa, on valmistettu seuraavista materiaaleista: a. seokset, joissa on enemmän kuin 25 painoprosenttia nikkeliä ja enemmän kuin 20 prosenttia kromia; b. fluoripolymeerit; c. lasi (mukaan lukien lasitettu tai emaloitu pinnoitus tai lasivuoraus); d. nikkeli tai seokset, joissa on enemmän kuin 40 painoprosenttia nikkeliä; e. tantaali tai tantaaliseokset; f. titaani tai titaaniseokset; g. zirkonium tai zirkoniumseokset; h. niobium (columbium) tai niobiumseokset; i. ruostumaton teräs; g. puu; k. kumi Tekninen huomautus: Termi ”kumi” kattaa kaikenlaiset luonnonkumit ja synteettiset kumit. | 2B350 |

ELEKTRONIIKKA

I.A3. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A3.001 | Muut kuin 0B001.j.5 tai 3A227 kohdassa määritellyt suurjännitetasavirtalähteet, joilla on molemmat seuraavat ominaisuudet: a. ne kykenevät 8 tunnin jakson aikana jatkuvasti tuottamaan vähintään 10 kV:n jännitteen vähintään 5 kW:n lähtöteholla pyyhkäisyllä tai ilman; ja b. niiden jännitteen tai virran stabiilius on parempi kuin 0,1 % 4 tunnin jakson aikana | 0B001.j.5. 3A227 |

I.A3.002 | Seuraavat, muut kuin 0B002.g tai 3A233 kohdassa määritellyt massaspektrometrit, jotka kykenevät mittaamaan ioneja, joiden atomipaino on 200 tai enemmän ja joiden resoluutio on parempi kuin 2 osaa 200:sta ja niiden ionilähteet: a. induktiivisesti kytketyt plasmamassaspektrometrit (ICP/MS = inductively coupled plasma mass Spectrometers); b. hehkupurkausmassaspektrometrit (GDMS = glow discharge mass spectrometers); c. termistä ionisaatiota käyttävät massaspektrometrit (TIMS = thermal ionization mass spectrometers) | 0B002.g. 3A233 |

d. elektronipommitusmassaspektrometrit, joiden lähdekammio on valmistettu ”uraaniheksafluoridikorroosiota (UF6) kestävistä materiaaleista” tai vuorattu tai päällystetty niillä; e. molekyylisuihkumassaspektrometrit, joilla on jokin seuraavista ominaisuuksista: 1. lähdekammio on valmistettu, vuorattu tai päällystetty ruostumattomalla teräksellä tai molybdeenillä ja varustettu kylmäloukulla, joka kykenee jäähtymään 193 K (–80 C) asteeseen tai sen alle; tai 2. lähdekammio on valmistettu, vuorattu tai päällystetty UF6-kestävillä materiaaleilla tai vuorattu tai päällystetty niillä f. massaspektrometrit, jotka on varustettu aktinideja tai aktinidifluorideja varten käytettäväksi suunnitellulla mikrofluorausionilähteellä |

I.A3.003 | Muut kuin 0B001.b.13 tai 3A225 kohdassa määritellyt taajuusmuuntimet tai -generaattorit, joilla on kaikki seuraavat ominaisuudet, ja tällaisia muuntimia varten erityisesti suunnitellut komponentit ja ohjelmistot: a. monivaiheulostulo kykenee antamaan 40 W:n tai suuremman tehon; b. kykenee toimimaan 600–2000 Hz:n taajuusalueella; ja c. taajuuden säätö on parempi (pienempi) kuin 0,1% Tekniset huomautukset: 1. Taajuusmuuntimia kutsutaan myös konverttereiksi, inverttereiksi, generaattoreiksi, sähköisiksi testauslaitteiksi, vaihtovirtalähteiksi tai taajuusmuuttajiksi. 2. Tässä kohdassa määritellystä toiminnosta voivat vastata tietyt laitteet, jotka on saatettu markkinoille sähköisinä testauslaitteina, vaihtovirtalähteinä tai taajuusmuuttajina | 0B001.b.13 3A225 |

I.A3.004 | Spektrometrit ja diffraktometrit, jotka on tarkoitettu metallien tai seosten alkuainekoostumuksen kvalitatiiviseen tai kvantitatiiviseen analysointiin hajottamatta materiaalia kemiallisesti |

ANTURIT JA LASERIT

I.A6. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A6.001 | Yttrium-alumiini-granaatti (YAG) -tangot |

I.A6.002 | Seuraavat muut kuin 6A002 tai 6A004.b. kohdassa määritellyt optiset laitteet ja komponentit: Iinfrapunaoptiikka, jonka aallonpituus on 9–17 μm, ja sen komponentit, mukaan lukien kadmiumtelluridikomponentit (CdTe) | 6A002 6A004.b. |

I.A6.003 | Muut aaltorintaman korjausjärjestelmät kuin 6A004.a., 6A005.e. tai 6A005.f. kohdassa määritellyt peilit, jotka on tarkoitettu käytettäväksi halkaisijaltaan yli 4 mm:n lasersäteen kanssa, ja erityisesti niitä varten suunnitellut komponentit, mukaan lukien valvontajärjestelmät, vaiherintama-anturit ja ”muotoaan muuttavat peilit”, myös bimorfiset peilit | 6A004.a. 6A005.e. 6A005.f. |

I.A6.004 | Muut kuin 0B001.g.5, 6A005 tai 6A205.a. kohdassa määritellyt argonioni”laserit”, joiden keskimääräinen lähtöteho on vähintään 5 W | 0B001.g.5. 6A005.a.6. 6A205.a. |

I.A6.005 | Seuraavat muut kuin 0B001.g.5., 0B001.h.6 tai 6A005.b. kohdassa määritellyt puolijohde”laserit” ja niiden komponentit: a. erilliset puolijohde”laserit”, joista kunkin lähtöteho on suurempi kuin 200 mW ja joita on enemmän kuin 100; b. puolijohde”laserien” ryhmät, joiden lähtöteho on suurempi kuin 20 mW Huom. 1. Puolijohde”lasereita” kutsutaan yleisesti ”laser”diodeiksi. 2. Tämä kohta ei kata ”laser”diodeja, joiden aallonpituus on 1,2–2,0 μm. | 0B001.g.5. 0B001.h.6. 6A005.b. |

I.A6.006 | Muut kuin 0B001.h.6. tai 6A005.b. kohdassa määritellyt viritettävät puolijohde”laserit” ja viritettävien puolijohde”laserien” ryhmät, joiden aallonpituus on 9–17 μm, ja puolijohde”laserien” ryhmien kerrokset, jotka sisältävät vähintään yhden viritettävän puolijohde”laser”ryhmän, jolla on mainittu aallonpituus Huom. Puolijohde”lasereita” kutsutaan tavallisesti ”laser”diodeiksi. | 0B001.h.6. 6A005.b. |

I.A6.007 | Seuraavat muut kuin 0B001.g.5., 0B001.h.6 tai 6A005.c.1. kohdassa määritellyt ”viritettävät” solid state -”laserit” ja erityisesti niitä varten suunnitellut komponentit: a. titaanisafiirilaserit b. aleksandriittilaserit | 0B001.g.5. 0B001.h.6. 6A005.c.1. |

I.A6.008 | Muut kuin 6A005.c.2.b. kohdassa määritellyt neodyymiseostetut (muut kuin lasi-) ”laserit”, joiden lähtöaallonpituus on yli 1,0 μm mutta ei enemmän kuin 1,1 μm ja lähtöenergia on yli 10 J pulssia kohden | 6A005.c.2.b. |

I.A6.009 | Seuraavat optoakustiset komponentit: a. erilliskuvaputket tai solid-state-kuvauslaitteet, joiden toistotiheys on vähintään 1 kHz; b. toistotiheystarvikkeet c. pockel-kennot | 6A203.b.4. |

I.A6.010 | Muut kuin 6A203.c. kohdassa määritellyt säteilyä kestävät kamerat tai niissä käytettävät linssit, jotka on erityisesti suunniteltu tai mitoitettu kestämään yli 50 × 103 Gy:n (pii) (5 × 106 radin (pii)) säteilyn kokonaisannosta toiminnallisuuden siitä kärsimättä Tekninen huomautus: Termillä Gy (pii) tarkoitetaan jouleina kilogrammaa kohti ilmaistua energiaa, jonka suojaamaton silikonitestikappale imee itseensä altistuessaan ionisoivalle säteilylle. | 6A203.c. |

I.A6.011 | Muut kuin 0B001.g.5., 6A005 tai 6A205.c. kohdassa määritellyt viritettävät pulssitoimiset väriainelaservahvistimet ja oskillaattorit, joilla on kaikki seuraavat ominaisuudet: a. ne toimivat 300 nm:n ja 800 nm:n välillä olevilla aallonpituuksilla; b. niiden keskimääräinen lähtöteho on yli 10 W mutta enintään 30 W; c. toistotaajuus suurempi kuin 1 kHz; ja d. niiden pulssin leveys on alle 100 ns Huom. Tämä kohta ei aseta valvonnanalaiseksi yksimuoto-oskillaattoreita. | 0B001.g.5. 6A005 6A205.c. |

I.A6.012 | Muut kuin 0B001.h.6., 6A005.d. tai 6A205.d. kohdassa määritellyt pulssitoimiset hiilidioksidi”laserit”, joilla on kaikki seuraavat ominaisuudet: a. ne toimivat 9 μm:n ja 11 μm:n välillä olevillä aallonpituuksilla; b. toistotaajuus suurempi kuin 250 Hz c. niiden keskimääräinen lähtöteho on yli 100 W mutta enintään 500 W; ja d. niiden pulssin leveys on alle 200 ns | 0B001.h.6. 6A005.d. 6A205.d. |

NAVIGOINTI JA ILMAILU

I.A7. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A7.001 | Seuraavat inertiasuunnistusjärjestelmät ja erityisesti niitä varten suunnitellut komponentit: a. inertiasuunnistusjärjestelmät, jotka Wassenaarin järjestelyyn osallistuvan valtion siviiliviranomaiset ovat sertifioineet käytettäväksi ”siviili-ilma-aluksissa” ja niitä varten erityisesti suunnitellut komponentit: 1. inertiasuunnistusjärjestelmät (INS) (kardaaniset ja sidotut) sekä inertialaitteet, jotka on suunniteltu ”ilma-aluksen”, maakulkuneuvon, (pinta- tai vedenalaisen) aluksen tai ”avaruusaluksen” asentoa, ohjausta tai valvontaa varten ja joilla on jokin seuraavista ominaisuuksista, sekä niitä varten erityisesti suunnitellut komponentit: a. (vapaa inertiaalinen) navigointivirhe tavanomaisen linjauksen jälkeen on 0,8 merimailin tunnissa ’todennäköinen paikannuksen etäisyysvirhe’ tai vähemmän (parempi); tai b. ne on määritelty toimimaan yli 10 g:n lineaarisilla kiihtyvyystasoilla | 7A001 7A003 7A101 7A103 |

2. hybridi-inertiasuunnistusjärjestelmät, jotka on yhdistetty maailmanlaajuisen (-sten) satelliittinavigointijärjestelmän (-mien) (GNSS) kanssa tai ”DBRN (Data-Based Referenced Navigation)” -järjestelmän (-mien) kanssa asentoa, ohjausta tai valvontaa varten tavanomaisen linjauksen jälkeen ja joiden INS-suunnistuspaikannustarkkuus GNSS:n tai ”DBRN”:n menetyksen jälkeen aina neljän minuutin ajan on vähemmän (parempi) kuin 10 metrin ’todennäköinen paikannuksen etäisyysvirhe’ (CEP); 3. inertialaitteet suuntakulman, ohjaussuunnan tai pohjoisen osoittamista varten, joilla on jokin seuraavista ominaisuuksista, sekä niitä varten erityisesti suunnitellut komponentit: a. suunniteltu osoittamaan suuntakulma, ohjaussuunta tai pohjoinen tarkkuudella, joka on sama tai pienempi (parempi) kuin 6 kaariminuuttia RMS 45 leveysasteessa; tai b. suunniteltu siten, että niillä on vähintään 900 g:n iskutaso toimimattomana vähintään 1 ms:n keston ajan |

b. teodoliittijärjestelmät, joihin sisältyy erityisesti siviilimittaustehtäviin suunniteltuja inertialaitteita, jotka on suunniteltu osoittamaan suuntakulma, ohjaussuunta tai pohjoinen tarkkuudella, joka on sama tai pienempi (parempi) kuin 6 kaariminuuttia RMS 45 leveysasteessa, ja erityisesti niitä varten suunnitellut komponentit; c. inertia- tai muut laitteet, joissa käytetään 7A001 tai 7A101 kohdassa määriteltyjä kiihtyvyysmittareita, jotka on erityisesti suunniteltu ja kehitetty porausreikien huoltotoiminnassa käytettäviksi MWD-antureiksi (Measurement While Drilling) |

Huom. Edellä a.1. ja a.2. kohdan parametreja sovelletaan kaikissa seuraavissa ympäristöolosuhteissa: 1. Satunnainen syötevärähtely, jonka kokonaissuuruusluokka on 7,7 g rms ensimmäisen puolen tunnin aikana ja kokonaistestiaika puolitoista tuntia akselia kohti kussakin kolmessa toisiinsa nähden kohtisuoraan olevassa akselissa, kun satunnainen värähtely täyttää seuraavat vaatimukset: a. vakio voiman spektritiheyden (PSD) arvo on 0,04 g2/Hz taajuusvälillä 15–1 000 Hz; ja |

b. PSD vaimenee taajuuden mukana 0,04 g2 /Hz:stä 0,01 g2/Hz:iin taajuusvälillä 1 000–2 000 Hz; 2. kallistus ja kääntymisnopeus on vähintään +2,62 radiaania/s (150 astetta/s); tai 3. edellä olevan 1 tai 2 kohdan vastaavien kansallisten standardien mukaisesti. |

Tekniset huomautukset: 1. a.2. koskee järjestelmiä, joissa inertiasuunnistusjärjestelmä ja muut riippumattomat suunnistuksen apujärjestelmät on rakennettu yhdeksi yksiköksi (yhdistetty) suorituskyvyn parantamiseksi. 2. ’Todennäköinen paikannuksen etäisyysvirhe’ (CEP) – Tavanomaisessa ympyräjakelussa, ympyrän säde sisältää 50 prosenttia tehdyistä yksittäisistä mittauksista, tai sellaisen ympyrän säde, jossa on 50 prosentin todennäköisyys sijoittua. |

ILMA- JA AVARUUSALUSTEN TYÖNTÖVOIMA

I.A9. Tuotteet

N:o | Kuvaus | Vastaava tuote asetuksen (EY) N:o 428/2009 liitteessä I |

I.A9.001 | Laukaistavat pultit |

I.A9.002 | Polttomoottorit (ts. aksiaalimäntä- tai kiertomäntätyyppiset), jotka on suunniteltu tai muunnettu käytettäviksi suihkumoottorilla varustetuissa ”ilma-aluksissa” tai ”ilmaa kevyemmissä ilma-aluksissa” ja erityisesti niitä varten suunnitellut komponentit | - |

I.A9.003 | Muut kuin 9A115 kohdassa määritellyt kuorma-autot, joissa on useampia moottoroituja akseleita ja joiden hyötykuorma on yli 5 tonnia Huom. Tämä kohta sisältää syväkuormaus- ja puoliperävaunut sekä muut perävaunut. | 9A115 |

B. OHJELMISTO

N:o | Kuvaus | Vastaava tuote asetuksen (EY) N:o 428/2009 liitteessä I |

I.B.001 | Ohjelmisto, jota tarvitaan A osassa (Tuotteet) lueteltujen tuotteiden kehittämisessä, tuotannossa tai käytössä |

C. TEKNOLOGIA

N:o | Kuvaus | Vastaava tuote asetuksen (EY) N:o 428/2009 liitteessä I |

I.C.001 | Teknologia, jota tarvitaan A osassa (Tuotteet) lueteltujen tuotteiden kehittämisessä, tuotannossa tai käytössä |

[1] EUVL L 322, 22.11.2006, s. 32.